Marijampolės herbas

Marijampolės herbas – pagrindinis Marijampolės miesto, Marijampolės miesto seniūnijos ir Marijampolės savivaldybės heraldikos atributas.

 Aprašas 

Auksiniame lauke šokantis rudas žirgas su šv. Jurgiu – raiteliu sidabriniais šarvais ir raudonu apsiaustu. Balnas raudonas, pakinktai ir kamanos juodi. Raitelis sidabrine ietimi smeigia po žirgo kojomis šliaužiantį juodą sparnuotą slibiną surangyta uodega, alsuojatį raudona ugnimi. Raitelio veidas ir rankos natūralios spalvos, šalmo plunksnos – raudonos, žąslai ir slibino akis – sidabriniai.Sūduvos širdis: atributika. Marijampole.lt, 

 Simbolika 

Neaišku, kodėl miestui parinktas šv. Jurgio simbolis. Gali būti, kad tai nulėmė aplinkybė, jog šv. Jurgis buvo laikomas vienu iš Lietuvos valstybės globėjų.

 Istorija 

Pirmąjį herbą 1792 m. vasario 23 d. Marijampolei suteikė ATR valdovas Stanislovas Augustas privilegija Nr. 26.Marijampolės herbas privilegijoje. Archyvai.lt (tikrinta 2011-01-30). Jame vaizduotas šv. Jurgis, ietimi smeigiąs drakoną.Мариямпольское самоуправление. Heraldicum.ru (tikrinta 2025-08-27). Žlugus ATR buvo panaikintas. Sovietmečiu 1970 m. birželio 17 d. patvirtintas naujas herbas (dailininkas Raimondas Miknevičius), kur šachmatiniame 9 laukų skyde buvo panaudotos 3 spalvos – revoliucinė raudona, balta ir juoda. Baltuose laukuose pavaizduoti žali penkialapiai dobilai, juoduose – po 4 geltonas liepsneles.

1997 m. gruodžio 18 d. dabartinį Marijampolės herbą dekretu Nr. 1480 patvirtino prezidentas Algirdas Brazauskas. Herbo etalono autorius – dailininkas Raimondas Miknevičius, herbą sukūręs pagal piešinį iš Lietuvos Metrikos.

 Šaltiniai 

Herb
Kategorija:1997 m. patvirtinti Lietuvos gyvenviečių herbai
Kategorija:Marijampolės savivaldybės gyvenviečių herbai
Kategorija:Lietuvos miestų herbai
Kategorija:Lietuvos savivaldybių herbai